Providnost — ili sudbina? 


Upravlja li Providnost našim životom i svim onima, koji 
su nam dragi, i čitavim svijetom? Ima li neizmjerno dobar i silan 
Otac, koji se za nas brine te nas vodi konačnoj sreći? Ima ih mno- 
£0, koji na ovo najzamašnije pitanje s najvećim veseljem odgova- 
raju, da niti najmanje ne sumnjaju o tom, da imađemo na nebesima 

ca, koji nas neizmjerno ljubi i brine se za nas s neizmjernom 
mudrošću i snagom. Blago onima, koji goje ovo nepokolebljivo 
uvjerenje u svome srcu! Oni će sačuvati svoj mir i svoje zadovolj- 
stvo pored svih poteškoća i nevolja, koje snalaze njih i njihove 
drage, makar kako se činilo, da se ove protive i mudrosti i ljubavi 
i pravdi i svemogućnosti Božje Providnosti. 

Ali uz ove sretnike ima ih, na žalost ne malo, koji sumnjaju 
o tom, ima li Providnost Božja. Bilo je takvih, i to u svako doba, 
kako nam svjedoči povijest ljudske misli. Dapače bilo je i ima 
takvih, koji su poricali i koji poriču opstojnost svake istinite Pro- 
vidnosti, i koji na njezino mjesto postavljaju krutu, neumoljivu 
sudbinu, Razumije se, da vjera u ovu neumoljivu, krutu sudbinu 
ne može dati nikakve utjehe u nevoljama, prema kojima ne možemo 
biti ravnodušni. Dok se ove ne pojave, kao tamni oblaci na obzorju 
ugodnoga života, nije tako teško odreći se vjere u Providnost Bo- 
žju. Ali kada se približi tamna noć na svršetku života, onda samo 
vjera u Providnost baca svijetlo, da možemo naći put k miru i sreći. 

Zato ispitivanje razloga, na kojima se osniva i vjera u Pro- 
vidnost Božju i vjera u neumoljivu krutu sudbinu, jamačno zaslu- 
žuje našu najveću pažnju. Sve sam probleme, koji se tiču ovoga 
pitanja, opširno obradio i prikazao u knjizi PROVIDNOST BOŽJA 
(351 str. osm., Knjižnica Života, Niz III, knjiga II, Zagreb I/147, 
cijena 40 d, za đake i bogoslove posebni popust). U ovoj sam knji- 
zi rješavao sva pitanja na temelju filozofije i teologije svetih Otaca 
i njihovih suvremenika kršćanskih pisaca. Nadam se, da će čitate- 
ljima biti drago, ako im ovdje ukratko kažem, što sam tamo usta- 
novio kao duboko znanstveno i religijozno uvjerenje onih velikih 
umova i svetaca, na kojima počiva sva naša kršćanska kultura. 
Neće nam onda biti teško, izvesti sigurni zaključak, da smo doišta 
tako sretni, te smijemo i moramo priznati opstojnost neizmjerno 
mudre i ljubezne i svemoguće Providnosti Božje, i da su najveći 
neprijatelji svoje sreće oni, koji vjeruju u neumoljivu krutu 
sudbinu, 


RAZLOZI VJERE U PROVIDNOST BOŽJU. 


Možemo i moramo priznati, da opstoji Providnost Božja, 
ako su ispunjeni ovi uvjeti: 1, ako ima Bog, 2. ako Bog sve znade, 

3, ako On određuje svrhu, za kojom mora da teži svako biće, 4. 
ako je ova svrha dobra za dotično biće, 5. ako Bog upravlja svakim 
bićem prema svrsi, koju je za dotično biće odredio, 6, ako je Bog 
slobodno biće, 7. ako je i naša volja slobodna, 8. ako Bog tako 
vodi, da ostavlja slobodu, 9. ako je Bog svemoguć, 10. ako je Bog 
vječan, 11. ako je naša duša besmrtna, 12, ako ima uskrsnuće, 
nakon kojega nema više smrti, 

Svi su ovi uvjeti ispunjeni. Dakle možemo i moramo priznati, 
da ima neizmjerno mudra i dobrostiva i svemoguća Providnost 
Božja. 

Ovim sam kratkim silogizmom izrazio tijek misli, Samo treba 
pomno ispitati, jesu li ovi uvjeti dovoljni, i jesu li doista ispunjeni. 

Promotrimo svaki pojedini uvjet, koji smo označili, da vidimo, 
je li uistinu nuždan zato, da možemo priznati Providnost Božju. 

Da nema Providnosti Božje, ako nema Boga, ovo se po sebi 
razumije . Nema proviđanja bez onoga, koji bi proviđao, Da Bog 
ne bi mogao proviđati, kad ne bi imao velikoga znanja, o tom nema 
nikakve sumnje. Mora li ovo znanje biti sveznanje, ili bi možda 
za Providnost bilo dovoljno neko ograničeno znanje, o tome možda 
tkogod sumnja. Ali svakako je ovaj uvjet sigurno ispunjen, ako 
je Bog sveznajuć, Istotako možda tkogod sumnja, je li nužno, 
da Bog određuje svrhu svakomu stvorenomu biću, te misli, da bi 
mogla postojati Providnost i bez toga. Ali jamačno je u ovom po- 
“ gledu svaki uvjet savršeno ispunjen, ako Bog određuje svrhu 
X svakoga bića, za kojom mora težiti. Da ova svrha mora nužno 

biti dobra za dotično biće, o tom jedva da će itko sumnjati. Ali 

sigšurno s ove strane ništa ne manjka, ako Bog doista svakomu 
« biću određuje dobru svrhu tako, te je dotično biće sretno, kad je po- 
stiglo ssoju svrhu. Dakako da samo kod razumnih bića govorimo o 
sreći; ali i za razumno biće sreća stoji u tome, da je postiglo svoju 
svrhu. Razlog, zašto smo pridržali ovaj posebni izraz »sreča« 
samo za razumna bića, lako je uvidjeti. Svrha je razumnoga bića, 
posjedovanje samoga Boga, spoznajom i ljubavlju; a ove svrhe 
ne mogu imati nerazumna bića, jer ne mogu Boga spoznati. Zato 
razumno biće, kaošto čovjek, daleko nadvisuje svako drugo stvo- 
reno biće svojim savršenstvom, kad je postiglo svoju svrhu, Ali 
nije dovoljno, da Bog samo određuje svrhu, nego On treba da 
i upravlja bićem prema svrsi Gdje nema upravljanja, nema ni 
Providnosti. Je li za upravljanje nužna sloboda, bilo sa strane 
upravitelja, bilo sa strane bića, kojim upravlja, o tome možda 
nijesu svi istoga mišljenja. Osobito mogao bi tkogod pomisliti, 
da upravljanje ne pretpostavlja nužno slobode bića, koje stoji 
pod upravom. Nećemo se o tome prepirati, da li upotrebljavamo 
riječ »upravljati« u posve istom smislu, kad kažemo. da šofer 
upravlja automobilom, i kad za njega velimo, da upravlja svojom 
obitelju. Svakako je upravljanje slobodnim bićima mnogo uzviše- 
nije i pretpostavlja mnogo veće savršenstvo u onom, koji upravlja, 
nego li upravljanje nerazumnim stvarima, Ako dakle Bog upravlja 

i slobodnim stvorovima, a svim drugima poradi ovih, ali tako da 
im ostavlja slobodu, jamačno je sve na najsavršeniji način ispu- 
njeno, što se u ovom pogledu može tražiti za to, da možemo pri- 
znati Providnost Božju. Ako je napokon Bog svemoguć i vječan, 
auztoimina neki način, naime besmrtni, ukoliko naša duša neće 
nikada biti uništena i ukoliko ćemo svi uskrsnuti od mrtvih za 
uvijek, da uživamo vječnu nagradu ili kaznu, ne preostaje ništa 
drugo, što bismo mogli još tražiti, da priznamo Providnost Božju 
u najstrožem i najljepšem i najuzvišenijem smislu. Jedino je dakle 
pianje ovo: Jesu li doista ispunjeni svi ovi uvjeti? Odgovaramo, 
a jesu, 

1. POSTOJI BOG. O tome svjedoči nam čitav svijet i sve, 
što u njemu vidimo. Sa Sv. Tomom možemo sve ovo, iz čega nužno 
slijedi, da postoji Bog, podijeliti na pet grupa i prema tome razli- 
kovati pet puteva k Bogu (S. theol. 1, 2. 3). Prva grupa obuhvaća 
gibanja ili promjene. Druga sastoji se od uzroka i učinaka. Treća 
promatra egzistenciju nenužnih bića. Četvrta nejednakost savršen- 
stva, koje imaju razna bića. Peta svrhovito djelovanje. 

Promatrajući gibanje ili promjene u svijetu dolazimo do 
uvjerenja, da mora postojati nešto, što je nepromjenljivo. Ništa se 
ne može promijeniti samo od sebe, nego samo pod utjecajem ne- 
koga drugoga bića. Zato je nerješiva poteškoća ili zagonetka, kako 
je moglo doći u materiju gibanje, ako nema ništa osim materije. 
Ovo se općenito uvjerenje očituje u tom, što svatko traži razlog 
ili uzrok, zašto se nešto promijenilo, kad vidi, da se promijenilo. 
A tražimo uvijek, što je na dotičnu stvar, koja se promijenila, 
djelovalo, te se promijenila. Tako ispituju i oni, koji u teoriji 
tvrde, da se može nešto promijeniti ili postati bez uzroka, I oni 
traže, kad im je nečega nestalo, n. pr. novaca, tko im je uzeo, i 
ne vjeruju, da je novac sam otišao. U zbilji života nikomu ne do- 
lazi na pamet, da se pozivao na Humea, kao da je uistinu dokazao, 
da ne možemo nikada razlikovati između uzroka i učinka u pravo- 
me smislu, nego da mi sami umećemo odnos uzročnosti između 
dvije stvari, kojima onda dajemo ova dva različita imena, Niti 
je Hume sam sebi vjerovao, da on sam nije znao, kako su postale 
knjige, koje je sebi pripisivao kao auktoru. Može tkogod ispitivati, 
kako možemo spoznati uzročni vez između dvije stvari; ali da 
doista spoznaje i on, kaošto i mi, ovo jasno pokazuje čitavim svo- 
jim životom. Budući dakle da je nepobitna činjenica, da materija 
nema od sebe gibanja, a opet se giblje, zato je očito, da mora po- 
stojati neko biće izvan materije čitavoga svijeta, od kojega sve 
ovo gibanje potječe. A ovo se biće, koje je iznad materije čitavoga 
svijeta, i od kojega čitav svijet ima svoje gibanje, zove Bog. 

Iz učinaka, koje opažamo, nužno zaključujemo, da postoji 
Bog. Jasno nam je naime, da mora postojati neki uzrok, Istina, 
uzrok može i sam imati uzrok, ovaj istotako itd, Ali napokon ipak 
moramo doći do nekog uzroka, koji je neovisan o drugom uzroku, 
dakle neprouzrokovani uzrok, biće, koje nije od drugoga, nego bez 

uzroka, tj. samo od sebe. Kod ovoga se umovanja ne obaziremo 

na broj uzroka ili učinaka, nego samo na činjenicu, da ništa ne može 
: biti uzrok samoga sebe; dakle ni mnogi, pa ni neizmjerno mnogi 
uzroci ne mogu biti uzrok ili uzroci samoga sebe. Makar pretpo- 
stavljali neizmjeran niz prouzrokovanih uzroka, ipak ovi ni svi 
zajedno nijesu mogli sami sebe prouzrokovati. Mora dakle da po- 
stoji neko biće, koje je uzrok drugih bića, a samo nema uzroka. 
A ovo se biće zove Bog. 

Videći, da neka bića ne postoje nužno, nego samo slučajno, 
tako te ne bi bilo nikakvo protuslovlje, kad ne bi egzistirala, nužno 
zaključujemo, da mora postojati i neko biće, koje nužno egzistira. 
Ono naime biće, koje slučajno egzistira, ne može imati u samome 
sebi dovoljnog razloga, zašto egzistira, Mora dakle dovoljni razlog 
biti drugo biće. Može i ovo drugo biće imati opet svoj uzrok izvan 
sebe, ali napokon moramo ipak doći do jednoga bića, koje nema 
razloga svoje egzistencije izvan sebe. Ovo ostaje, pa makar zami- 
šljali i neizmjeran niz takvih ovisnih bića, Naše je umovanje neovi- 
sno o broju slučajnih bića, Zato je svejedno, pretpostavlja li se 
broj ograničen ili neograničen, 1 neizmjeran niz slučajnih bića 
nužno pretpostavlja biće, koji je dovoljni razlog, zašto slučajna 
bića egzistiraju. A ovo se biće zove Bog. 

Gledajući razna bića, gdje imaju ista svojstva, ali ne u istom 
stepenu, dolazimo do uvjerenja, da mora biti neko biće, koje ima 
ovo i svako drugo savršenstvo u najvišem stepenu, koji je uopće 
moguć, dakle apsolutno savršeno biće, od kojega svako drugo biće 
ima sve, što ima. Ono naime biće, koje ima ograničeno savršenstvo, 
ne može imati u samome sebi razloga, zašto ima ovo savršenstvo 
samo u tolikom stepenu, Razlog mora dakle biti drugo biće. Može, 
istina, i ovo opet imati svoj razlog u drugome biću. Ali makar 
pretpostavili neograničeni niz takvih bića, koja imaju, budući da 
su ograničena u svome savršenstvu, razlog svoga ograničenoga 
savršenstva u nekom drugom biću, ipak i čitav ovaj neograničeni 
niz mora opet imati svoj razlog u nekom drugom biću, A ovo se 
neizmjerno savršeno biće zove Bog. 

Promatrajući napokon, kako se svako djelovanje u svijetu 
zbiva prema svrsi, pa tako rađe i one stvari, koje nemaju razuma, 
te ne mogu spoznati svrhe, nužno zaključujemo, da mora biti netko, 
koji je svim stvarima odredio svrhu te im dao nagon, kojim za njom 
teže. Inače bismo imali samo jedan odgovor na pitanje, zašto sve, 
pa i nerazumne stvari rade prema svrsi, naime da se sve ovo zbiva 
samo slučajno. A ovaj odgovor ne zadovoljava našeg razuma. 
Svi su uvjereni, pa i oni, koji poriču egzistenciju bića, koje bi bilo 
uredilo čitav svijet i udesilo njegovo djelovanje prema svrsi, da 
se dijelovi nekoga stroja, n. pr. štamparskoga stroja, ili sata ili 
dijelovi jedne knjige ne mogu sastati slučajno. Nitko, pa ni ovi 
protivnici božanskoga podrifetla svjetskoga reda, ne vjeruju onomu, 
koji tvrdi, da su se negdje, u njegovoj kući, sastali slučajno razni 

dijelovi štamparskoga stroja ili sati ili knjige. Zato posve nedo- 
sljedno postupaju, kada misle, da je ipak ovaj donekle neizmjerno 
veliki i komplicirani stroj, koji se zove svijet, postao slučajno. 
Ovaj se red, kojemu se divimo, promatrajući nebo i zemlju i tijek 
zvijezda i elektrona, ne,može shvaćati kao proizvod slučaja, nego 
samo kao djelo neizmjerno mudroga i silnoga i dobroga bića. A 
ovo se biće zove Bog. 

Postoji dakle biće, koje je izvor svake promjene, a samo se 
ne mijenja; uzrok, od kojega potječe svako zbivanje, a samo nema 
uzroka; podrijetlo svega onoga, što nenužno ili slučajno postoji, 
a samo apsolutno nužno egzistira; apsolutno savršeni izvor svakog 
savršenstva; neizmjerno mudri i silni i dobri upravitelj čitavoga 
svijeta. A_ ovo se biće zove Bog. 

U kratkim sam potezima iznio temeljne misli, kojima može- 
mo nepobitno dokazati, da postoji neizmjerno savršeni Bog. Neka 
bude dovoljno za našu raspravu. Opširno sam prikazao dokaze 
za Božju egzistenciju u knjigama »Stvoritelj svijeta« (osm. XXIV 


+ 320 str.; narudžbe prima Uprava Glasnika S, 1., Zagreb 1/14T,. 


cijena vanredno snižena: 25 d., za đake i bogoslove još posebni 
popust) i »Providnost Božja« (osm. str. 351, Knjižnica Života, Niz 
III, knjiga II, Zagreb 1/147, cijena 40 d., za đake i bogoslove po- 
sebni popust). Ova moja rasprava, koju sada pišem, nipošto nema 
svrhe, nadomjestiti ove dvije knjige. Svrha je gornjih redaka bila 
samo ova, pokazati ili dokazati, da je ispunjen prvi od onih uvjeta, 
o kojima ovisi naše uvjerenje, da ima Providnost Božja. 

2, BOG SVE ZNADE. Ne samo ono, što jest, nego i ono, što 
će bit dapače i ono, što je samo moguće; pa i ono, što bi se dogo- 
dilo, a što se nikada neće dogoditi, A sve ovo Bog znade apsolutno 
sigurno. Da je Božje znanje uistinu tako savršeno, o tom ćemo se 
lako uvjeriti. Promotrimo samo, što je Božje znanje. Ono je iden- 
tično s Bogom samim. Ono nije neko akcidentalno svojstvo, kaošto 
naše znanje, koje mi moramo steći, a koje možemo opet izgubiti. 
Naše znanje nije s nama identično. Mi svoje znanje polagano 
stićemo i usavršujemo, pa i nazadujemo u njemu i možemo ga opet 
izgubiti. A Bog nije nikada stekao svoga znanja niti u vremenu 
niti u vječnosti, niti ga može ikada opet izgubiti, jer je Božje znanje 
s Bogom identično. Zato je i neizmjerno savršeno, kaošto Bog 
sam. Istotako isključuje svako nesavršenstvo, kaošto Bog sam. Sve 
dakle, što je kod stvorenoga znanja pozitivno ili savršenstvo, pri- 
pada i Božjemu znanju; ali sve, što je negativno ili neki manjak, 
kod Božjega je znanja isključeno. Zato Bog ne može niti učiti niti 
zaboravljati. Bog ne može zaključivati, nego bez svakoga zaključi- 
vanja ili bilo kakva izvađanja on sve znade. On znade i to, što iz 
nekih premisa slijedi, premda ne izvodi zaključka iz premisa. On 
znade svaku istinu s apsolutnom sigurnošću. Bog znade, što mi 
naslućujemo i na temelju kojih razloga; ali on ne može ništa na- 
slućivati, nego sve znade s apsolutnom sigurnošću. Kod Boga 
nema nikakve vjerojatnosti, nego samo sigurnost; jer vjerojatnost 

pretpostavlja nesavršenstvo mišljenja, a ovo je kod Božjega mišlje- 
nja isključeno. Zato Bog od vijeka s apsolutnom sigurnošću znade 
sve, što jest ili što bi bilo u kojem god vremenu, bilo nužno bilo 
nenužno ili slobodno ili slučajno. Apsolutno sigurno znade, što će 
slobodna volja dragovoljno učiniti ili propustiti u danim okolno- 
stima. Mi toga ne možemo znati, jer nemamo za to nužnih premisa; 
ali Bog ne treba nikakvih premisa, jer ne zaključuje. Zato Bog 


, znade istotako apsolutno sigurno, što bi slobodna volja u danim 
okolnostima učinila ili propustila, premda neće nikada biti u onim 
okolnostima. 


Tako je na najidealniji način ispunjen onaj uvjet, koji se 
tiče Božjega znanja. Bog znade ne samo sve, što će se dogoditi, 
nego i što bi se dogodilo, bilo nužno bilo slobodno. On znade i 
sva sredstva i sve načine, kojima se mogu događaji postići ili za- 
priječiti, On sve ovo znade apsolutno sigurno, neizmjerno savršeno, 
neprotmjenljivo, od vijeka. 

3. BOG ODREĐUJE SVRHU, za kojom treba da teži svako 
pojedino biće, Neće biti teško, naći siguran i jasan odgovor na 
pitanje, da li Bog određuje svrhu svakoga bića, pa i razumnoga 
i slobodnoga, kaošto je čovjek. Svako je stvoreno biće sa svime, što 
jest i što ima, od Boga. Od Boga ima ne samo svoju egzistenciju, 
nego i svoju esenciju, dapače i samu svoju mogućnost, tj, da uopće 
nešto jest, a ne ništa. Svako je biće samo utoliko nešto, ukoliko 

ž je imitacija Božjega savršenstva. Očito je dakle, da mora i svoju 
svrhu imati od Boga. Svrha naime odgovara naravi. Onaj dakle, 
koji je dao narav, dao je i svrhu. Razumno biće, kaošto čovjek, 
može, istina, i samo sebi odrediti neku svrhu, ali samo ovisno o 

x: svojoj naravi, kao neki dodatak ili nadopunjak svrhe, koja je 
naravlju određena. Zapravo je svaka takva svrha, koju si odabire 
čovjek, samo izbor nekoga puta onoj svrsi. Tako i vidimo kod čov- 
jeka. Po svojoj naravi čovjek teži za srećom, i to potpunom srećom. 
Ova se uistinu sastoji u posjedovanju Boga samoga, Ali može netko 
misliti, da će postići potpunu sreću, uživajući slasti ovoga svijeta. 
A može se netko i u tome varati, što misli, da je ono, što je oda- 
brao, svrha, premda je samo put ili sredstvo. 

Da doista svrha nužno odgovara naravi dotičnoga bića, o 
tome smo svi uvjereni i složni, pa i oni, koji to poriču. Svi smo u 
tome složni, da svako biće djeluje prema svojoj naravi. Zato i 
različitost prirode raznih bića određujemo prema različitosti djelo- 
vanja. Kada ispitujemo, jesu li neka bića među sobom slična, 

> iste vrste; ili da li su različita, onda ispitujemo njihovo djelovanje. 
Uvjereni smo, da djelovanje očituje, kakva je priroda nekoga bića. 
A svoje prirode ništa ne može promijeniti. Zato mora svako djelo- 
vanje oko postizavanja neke svrhe, koja pridolazi prvotnoj svrsi, 
odgovarati prirodi i svrsi, koja slijedi iz prirode same, Prema tome 
nova svrha, koju si može odabrati slobodno biće, kaošto čovjek, 
ne može stupiti na mjesto stare, nego može biti samo posebno odre- 
đenje težnje za starom svrhom, koju je: primio od Boga, da za njom 

za 


teži, Svatko nužno teži za onom svrhom, koju je od Boga primio 
po svojoj prirodi, pa makar i ne htio svijesno i hotimice, 

Tako je dakle nužno ispunjen onaj uvjet, da Bog određuje 
svrhu, za kojom stvoreno biće ima da teži. 

4, NARAVNA JE SVRHA DOBRA za dotično biće. Posve je 
isključeno, da bi Bog odredio stvorenomu biću svrhu, koja za ovo 
ne bi bila dobra, nego zla, Bog bi sam sebi protuslovio, kad bi to 
učinio, jer je sam neizmjerna dobrota te hoće, da svako biće ima 
prirodu, koja je slična njegovoj vlastitoj prirodi, a prema njoj da 
i djeluje. Zato je nemoguće, da bi Bog htio, da njegovo stvorenje 
djeluje na način ili u smislu, koji se protivi njegovoj prirodi, tj. 
da teži za zlom svrhom, Svrha, koju Bog određuje svojemu stvo- 
renju, mora za ovo biti dobra. Da je uistinu tako, to nam svjedoči 
i općenito iskustvo. I biline i životinje dobro se razvijaju, ako im 
ništa ne smeta, da mogu slijediti svoju prirodu. A osobito jasno 
vidimo kod čovjeka, da je za njega jedino dobro, ako živi tako, 
kaošto traži njegova prirodna svrha, naime da živi za Boga, za 
vječnost, za blaženstvo u vječnosti, I za pojedinca vrijedi ona riječ 
(Ps. 72, 28): »Mihi autem adhaerere Deo bonum est — a za me 
je dobro, držati se Boga«, kaošto i za čitave narode ona druga 
(Ps. 143, 15): »Beatus populus, cuius Dominus Deus eius — Blago 
narodu, čiji je Gospodar Bog«. I obratno, iskustvo pokazuje, da 
je zlo i za pojedinca i za čitav narod, ako u svome životu odnema- 
ruje prirodnu svrhu, koju mu je propisao sam Bog, kad mu je 
dao ljudsku narav, Grijesi protiv prirode, tj. protiv prirodne svrhe, 
upropašćuju i pojedince i čitave narode, kaošto svjedoči žalosno 
iskustvo. 

5. BOG UPRAVLJA SVAKIM BIĆEM kod njegova teženja 
i djel$vanja oko postizavanja njegove svrhe. Kod nerazumnih bića 
ovo je očito nužno. Kod njihova je naime djelovanja nuždan izbor 
između raznih djela, koja služe istoj svrsi, a koja se ne mogu 
zajedno izvesti, Zato mora ih Bog poticati, da prema njegovu izboru 
rade. A to znači: Bog upravlja djelovanjem nerazumnih i neslobod- 

.nih stvari oko postizavanja svrhe, koju im je dao, Ali i djelova- 
njem onih bića, koja imaju razum i slobodnu volju, Bog upravlja. 
I ova su bića potpunoma ovisna o njemu, ne samo na početku 
svoje egzistencije, nego za čitavog vremena, dok postoje, jer ova 
ovisnost slijedi iz naravi stvorenoga bića. 

Da je Božje upravljanje nužno i kod slobodnoga bića i kod 
slobodnoga djelovanja, slijedi i odatle, što Bog težnju za svrhom 
ne samo preporučuje, nego i ozbiljno hoće, Bog hoće, da i slobodno 
stvorenje uistinu postigne svrhu, koju je odredio. Ali dakako da 
Bog može ovo htjeti uvjetno: on može htjeti, da slobodno biće 
postigne svrhu, ako ispuni od njega određeni uvjet, i to dragovolj- 
no; ako li neće da ispuni, neće postići svrhe, nego će dobiti na 
mjesto nagrade kaznu. Tako i mi postupamo, kada hoćemo da 
netko dragovoljno ispuni našu volju. Jamačno Bog ne promatra 
samo, kako mi težimo za svrhom, koju nam je dao, nego nas i 





potiče, da ispunimo njegovu volju, Bog nama upravlja, kaošto 
uopće svakim stvorenjem. 

6. BOG IMA SLOBODNU VOLJU, Bog nije samo u tome 
smislu slobodan, što nema nikoga nad sobom, ili što ne stoji pod 
ničijim utjecajem. Takva sloboda od vanjske sile nije sloboda u 
pravom smislu. Prava se sloboda sastoji u sposobnosti biranja 
između raznih sredstava, koja mogu služiti istoj svrsi; između 
htjeti i nehtjeti; htjeti ovo ili ono. Da Bog ima ovu slobodu, doka- 
zuje razlog, koji navodi Sv. Toma (S. theol, 1, 19, 3): Bog nijednoga 
drugoga bića neće nužno osim samoga sebe, jer ni od jednoga 
drugoga bića ne može ništa primiti, što bi sačuvalo ili povećalo 
njegovo savršenstvo ili dobrotu i sreću. Budući da je Bog neizmjer- 
no savršen, zato mora imati i slobodu, i to neizmjerno savršenu, 
u najistinitijem smislu. Samo tako moguća je i sloboda naše volje. 
Da Bog nije slobodan, ne bismo ni mi bili slobodni. 

7. NAŠA JE VOLJA SLOBODNA, i to ne samo od sile, 
nego u pravom smislu, Mi možemo birati. Mi možemo nešto pri- 
hvatiti ili zabaciti, htjeti ili nehtjeti. Ovo nam svjedoče nepobitni 
dokazi, koje nalazimo već kod svetih Otaca i drugih kršćanskih 
pisaca prvih stoljeća, kaošto pokazuje knjiga »Providnost Božja«. 
U stvari su to oni dokazi, koje je kasnije tako krasno prikazao 
Sv. Bellarmino, kaošto možemo čitati u knjizi »Stvoritelj svijeta« 
(str. 122-134). Da su o tom uvjereni i oni, koji poriču slobodu 
volje, oni sami jasno pokazuju čitavim svojim životom, osobito 
svojim ponašanjem prema onima, koji priznaju slobodu. Oni se 
srde na svoje protivnike i nastoje predobiti ih za svoje mišljenje. 
Oni su dakle uvjereni, da se njihovi protivnici mogu predomisliti 
i zabaciti, što su do sada prihvaćali. A opet su uvjereni, da nije 
sigurno, da će se to dogoditi, nego da mogu protivnici ostati kod 
svoga nazora, Ta i o samima sebi su uvjereni, da se mogu boriti 
proti svojih protivnika, ako hoće i kada hoće. Sve je ovo očiti 
znak, da ne sumnjaju niti o svojoj niti o tuđoj slobodi. 

8. BOŽJE VODSTVO OSTAVLJA SLOBODU. Bog nas tako 
vodi, da nam time ne ođuzima slobode. On nas potiče, da vršimo 
njegovu volju, ali dragovoljno, a ne silom, To je moguće, jer u 
tome nema nikakva protuslovlja, Ne tvrdi se isto, što se niječe, i 
pod istim: vidikom, Voditi nekoga tako, da dragovoljno ide onaj, 
koji se dađe voditi, to nije nikakvo protuslovlje. Pa niti onda 
nije protuslovlje, kada je sigurno, da će stvorenje dragovoljno sli- 
jediti poticaj Božji sve do kraja, do postognuća svrhe, koju je 
Bog odredio. Drugo je pitanje, zašto je sigurno, da će slijediti do 
kraja; a drugo, zašto će slijediti do kraja. Tko spoznaje samo iz 
uzroka ili iz premisa, dakako da ne može sigurno znati, što će se 
slobodno dogoditi. Ali Bog ne spoznaje iz premisa ili uzroka, nego 
gledajući svoju vlastitu bit, kaošto smo već prije spomenuli. Bu- 
dući dakle da Bog hoće, da slobodno biće, kaošto čovjek, dragovo- 
ljno ili slobodno teži za svrhom, a istotako Bog mora da upravlja 
i slobodnim djelovanjem, to je sigurno, da Bog tako upravlja 

slobodnim djelovanjem, da ovo ostaje slobodno, a ujedno da odgo- 
vara svrsi, koju je Bog odredio. 

Ali premda Bog može svoje stvorenje tako voditi, da postigne 
ono dobro, koje mu je namijenio, ipak može i tako voditi, da ne 
postigne, krivnjom samoga stvorenja. Onda će ovo dobiti kaznu, 
koju je Bog odredio za ovaj slučaj, 

Premda Bog ne sili slobodne volje, da slijedi njegov glas, 
ipak on može ovo uvijek postići, ako hoće. Dobar pedagog ili go- 
vornik može predobiti mnogo puta i one, koji su bili tvrdo odlučili, 
da neće pristati uz njegove želje, te ipak napokon rado pristanu. 
Nema dakle sumnje, da Bog može svaku volju predobiti, da ga s 
veseljem slijedi, jer ima neizmjerno savršeno sve, što imaju i naj- 
vrsniji odgojitelji i govornici. 

9. BOG JE SVEMOGUĆ. Ovo moramo priznati, ako promo- 
trimo, što to znači. Bog je svemoguć: tj. Bog može učiniti sve, što 
je u sebi moguće, tj. što nije ništa nego nešto. Razlog je taj, što 
je svako biće imitacija Božje biti, i što je prema tome njegova 
mogućnost istotolika, kaošto njegova bit, jer je s njome identična. 
Zato nema nikakva razloga, zašto bi Bog neka bića mogao proizve- 
sti, a druga ne. Ili svako, ili nijedno. Ako dakle Bog može nešto 
proizvesti, može i sve proizvesti, tj. Bog je svemoguć. 

10. BOG JE VJEČAN. Bog ne bi bio Bog, tj. neizmjerno 
savršeno biće, koje postoji bez uzroka, samo od sebe, da nije vje- 
čan, Što nije vječno, ovo počima biti; a što počima biti, mora imati 
uzrok izvan sebe. A što ima uzrok, ne može biti neizmjerno savr- 
šeno. Zato ne može niti prauzor svakoga bića. Bog, koji nije vječan, 
sadržaje protuslovlje, Kaošto nema početka, tako nema ni svršetka. 
Niti ga može itko drugi uništiti, niti on sam sebe. Niti ima u njemu 
išta vremenita, slijed jednoga za drugim. Bog ima od vijeka na vijeke 
sve, Zato je dobro definirao Božju vječnost Boetije, kad je kazao 
(De consolatione philosophiae, lib. 5, prosa 6 — o tom čitaj Pro- 
vidnost Božja, str. 275), da je »interminabilis vitae tota simul et 
perfecta possessio — beskrajno posjedovanje života, i to ujedno 
čitavo i savršeno«, 

11. NAŠA JE DUŠA BESMRTNA. Ovo ne znači, da bi bilo 
protuslovlje u samom pojmu, zamisliti dušu, koja bi prestala biti. 
Samo Boga ne možemo zamišljati kao biće, koje bi moglo prestati 
biti. Razlog je taj, što je samo Bog neovisan o svakom drugom 
biću, A naša je duša, kaošto svako drugo stvoreno biće, pa naj- 
savršeniji anđeo, ovisna o Bogu, kako u prvome svome početku, 
tako i tijekom čitavoga svoga opstanka. Ako Bog ne bi htio uzdr- 
žavati naše duše, odmah bi prestala biti, Ali i samo time mogla bi 
se povratiti u ništavilo. Ništa je drugo ne može uništiti, jer ni o 
čemu drugome nije ovisna. Niti se može sama sebe uništiti, jer 
i sama sebe ne uzdržava. Niti se može raspasti, jer nije sastavlje- 
na, nego je posve jednostavno biće, duh. Pitanje je dakle samo 
ovo, je li sigurno, da će Bog našu dušu uvijek uzdržavati. Je li nam 
ičim ovo zajamčio? Jest, onim neodoljivim čeznućem za vječnim 





životom, koje nam je usadio u srce, dao nam je obećanje, koje 
ne može varati, da će naša duša uvijek živjeti. Time, što je odredio 
kao našu svrhu blaženstvo, koje može biti samo vječno, zajamčio 
nam je, da nikada neće uskratiti našoj duši svoga uzdržavanja, 
jer bi se inače blaženstvo svršilo te bi zato i prije bilo puno tje- 
skoba, dakle nikakvo blaženstvo, Istina, moglo bi se pitati, neće 
li Bog uništiti one duše, koje neće postići blaženstva. Ali i ovo je 
isključeno, jer bi se protivilo Božjoj pravdi i mudrosti i ljubavi 
kaošto sam opširno pokazao u knjizi »Stvoritelj svijeta« (str. 
195-206). 


12. SVI ĆEMO USKRSNUTI ZA UVIJEK. Za ovu nam 
istinu jamči na najsvečaniji način naša sveta vjera. U apostolskom 
vjerovanju mi ispovijedamo, da vjerujemo u »uskrsnuće tijela 1 život 
vječni«, Ova je istina jasno sadržana u svetome Pismu i staroga 
i novoga Zavjeta. Mislimo samo na riječi Isusove, kojima opisuje 
uskrsnuće i sud, koji će slijediti nakon uskrsnuća; na život vječni 
i muke vječne, što će ih Bog dosuditi pravednicima ili prokletnicima 
(Matej 25, 31-46). Sveti Pavao je tako uvjeren o našem uskrsnuću, 
te se usuđuje ustvrditi (1 Korinč. 15, 13): »Ako nema uskrsnuća 
mrtvih, nije ni Krist uskrsnuo«, A ne samo neki, nego (1 Kor. 15, 
54): »Svi ćemo uskrsnuti, ali nećemo se svi promijenili«, Pisac 
druge knjige Makabejaca izrazuje svoje uvjerenje, da je dobro 
moliti se za pokojne; ali primjećuje, u kojoj pretpostavci (2 Mak. 
12, 44): »Ako se ne bi nadali, da će oni, koji su pali, opet uskrsnuti, 
bilo bi suvišno, moliti se za njih«. 


Vjeru u uskrsnuće svih pokojnih, koja je već u svetome Pi- 
smu tako jasno sadržana, najbrižnije su čuvali i gojili i branili 
protiv svih napadaja sa strane tađašnjih bezvjeraca sveti Oci i 
kršćanski pisci, kako nam svjedoče već ona mnoga mjesta, koja 
sam naveo u knjizi »Providnost Božja«. Kako su protivnici na- 
stojali, da razumskim razlozima oprovrgnu kršćansku nauku o 
uskrsnuću, tako su i kršćanski mislioci odgovarali ne samo vjer- 
skim, nego i naravnim ili znanstvenim dokazima, Njihovo je uvje- 
renje, da uskrsnuće nije nemoguće. Kazali su, da je lakše uskrisiti, 
što je već nekoć postojalo, nego li stvarati ono, što nije još nikako 
bilo. Pokazivali su mnoge primjere uskrsnuća, što ga opažamo u 
prirodi, ter iz toga zaključivali, da i u ljudskome rodu nakon 
smrti slijedi uskrsnuće, Napokon bili su uvjereni, da uskrsnuće 
zahtijeva i pravda, jer u ovome životu nije sama duša činila dobro 
ili zlo, nego čovjek kao takav, tj. duša i tijelo zajedno. Makar 
možda ovi naravni razlozi ne dokazivali s apsolutnom sigurnošću, 
ipak su oni dostojan odgovor na protivne prigovore, Apsolufnu 
sigurnost daje nam sveta vjera. Ona nam jamči, da ćemo poslije 
uskrsnuća na vijeke uživati nagradu ili trpjeti kaznu, koju smo u 
svome smrtnome životu zaslužili. U vječnosti bifi će riješene sve 
tajne Božje Providnosti, koje se u ovome životu ne mogu uvijek 
potpunoma razjasniti, 

To su dakle nepobitni dokazi, da je naša vjera u Providnost 
Božju istinita, i da se pravom bezuvjetno u nju uzdamo. Ovi nam 
dokazi jamče, da nemaju pravo oni, koji zabacuju ovu vjeru, a 
time i svoju sreću, svoj mir-i svoju utjehu u nevoljama, kojih se 
ne mogu riješiti. Lako ćemo se o tom uvjeriti, ako promotrimo, na 
kojim se razlozima osniva njihovo mišljenje. 


RAZLOZI NEPOVJERENJA PREMA. PROVIDNOSTI BOŽJOJ. 


Ovi se razlozi ili poteškoće protiv Providnosti Božje mogu 
razdijeliti na dvije glavne skupine: na one, koje se osnivaju na 
svojstvima Božjim i ljudskim; i na one, koje polaze od iskustva. 

1. PRVA GLAVNA SKUPINA: Božja i ljudska svojstva, 
za koja bi se moglo činiti, da isključuju Providnost. 

1. BOŽJA SVOJSTVA. Bog je nepromjenljiv, vječan, sve- 
znajuć, neovisan o svakom drugom biću. Zato bi se moglo činiti, 
da je isključena svaka sloboda, i da se Bog ne može obazirati na 
druga bića i brinuti se za njih. ODGOVARAM: Nijesu ovo nikakve 
nove poteškoće. Mnogo su o njima raspravljali sveti Oci i kršćanski 
pisci, kako svjedoči knjiga »Providnost Božja«. Na sve su poteškoće 
našli pravi odgovor, Iz ovih svojstava ne slijedi, što protivnici 
tvrde, Iz Božje nepromjenljivosti ne slijedi, da nema slobode, nego 
samo to, da Bog ne može promijeniti svoje odluke, kojom je odre- 
dio, što će se slobodno dogoditi izvan njega samoga, Istotako Božja 
vječnost ne isključuje, da se nešto u vremenu dogodi, dakako izvan 
Boga. Tako je Bog od vijeka stvorio vremeniti svijet, Bog je od 
vijeka htio, da bude svijet vremenit, tj, da započne egzistirati. 
Nije Bog započeo htjeti, nego svijet je započeo biti, jer je Bog 
tako htis od vijeka, | mi možemo nešto prije htjeti, nego li ovo za- 
počne biti. 

I Božje vječno sigurno sveznanje ne isključuje slobođe. Bog 
sigurno sve znade, ali tako, kako sve jest. Ako je neki događaj 
slobodan, Bog ga spoznaje kao slobodan; ako li je nuždan, Bog 
ga spoznaje kao nuždan. Sigurnost spoznaje ne oduzima ništa pred- 
metu, nego ga ostavlja, kakav bi bio, i kad ne bi bio predmet spoz- 
naje. Kad mi gledamo, gdje netko hoda, sigurno znademo, da hoda; 
pa ipak zato ne hoda nužno. Tako i sigurnost Božjega znanja ne 
čini, da ono, što znade, postoji nužno, a ne slobodno, Budući da 
Bog sve znade od vijeka, zato njegovo znanje ne može niti započeti , 
niti nasti niti prestati; ali iz toga nipošto ne slijedi, da mora i svaki 
predmet njegova znanja imati ista svojstva, kaošto Božje znanje, 
koje je s Bogom identično. Slijedi samo to, da Bog od vijeka neiz- 
mjerno savršeno pozna svako biće prema čitavoj njegovoj prirodi 
i prema svim akcidentalnim svojstvima, 

Iz toga, što je Bog neizmjerno savršen i neovisan o svakom 
drugom biću, slijedi, da Bog nikoga ne treba, i da ni od koga ne 
može ništa primiti, što bi povećalo bogatstvo ili njegovu sreću. Ali iz 
ove njegove posvemašnje neovisnosti ne slijedi, da ne može drugim 


200 


bićima činiti dobro. Upravo obratno, Jer je neizmjerno savršen i bo- 
gatisretan, zato može htjeti, da budu i druga bića njemu slična u 
Sreći i savršenstvu, Može od vijeka odlučiti, koja će im dobra 
udijeliti i pod kojim uvjetima i uz koje njihovo sudjelovanje i kada. 

Nijedno dakle Božje svojstvo ne onemogućuje Providnosti 
Božje, nego upravo obratno; jer Bog ima ova svojstva, jer je nepro- 
mjenljiv, vječan, sveznajuć, neizmjerno savršen, zato može od 
vijeka s najvećom, apsolutnom sigurnošću odrediti puteve, ne samo 
nerazumnoga, nego i razumnoga i slobodnoga bića, i voditi ga sreći, 
koju je od vijeka s potpunoma nesebičnom ljubavlju za njega 
odredio. Što ostajemo kao zapanjeni, promatrajući ova neograniče- 
na Božja savršenstva, to je posve naravno. Nužno osjećamo svoju 
niskost i sićušnost, kad pitamo: »Tko si Ti, o moj Bože, a tko sam 
ja?« Ali uz ovo čuvstvo poniznosti naravno se u našemu srcu rađa 
i čuvstvo najzahvalnije ljubavi, kad promatramo, da smo ipak pot- 
punoma njegovi, i da smo sve od njega primili, premda nema od 
nas nikakove koristi, 

2. LJUDSKA SVOJSTVA. I među ovima nalazimo takva, za 
koja bi se moglo činiti, da isključuju Providnost Božju. Tako bi mo- 
» gao tkogod pomisliti, da naša promjenljivost onemogućuje izvađa- 

a nje stalnih osnova, bez kojih nema Providnosti. Ovaj bi prigovor 
*k vrijedio za našu providnost, a ne za Božju. Mi ne možemo znati, 
hoće li se onaj, koga vodimo ili za koga se brinemo, promijeniti, 

Ž i kako će se promijeniti, na gore ili na bolje. Zato ne možemo 
prema tomu udesiti svojih nacrta i odrediti sredstava, koja ćemo 
upotrijebiti. Zato se pravom bojimo budućnosti, lako se možemo 

i prevariti u svojim nadama, Ali Bog sve znade unaprijed, pa i 

' svaku promjenu, jer je sveznajuć. Njega ne može ništa iznenaditi, 
Niti može ikada biti u neprilici glede sredstava, kako će postići 
svoju svrhu, jer je oja 

I kratki vijek ljudskoga života za nas može biti i obično jest 
zapreka, da ne možemo izvesti svojih osnova, Ne znamo, koliko 
imademo vremena na raspolaganje. Pa i kad bismo znali, ne bismo 
znali, što možemo u ovo vrijeme izvesti, i koja možemo zato sred- 
stva upotrijebiti. Ili barem obično nužnih sredstava nemamo na 
naspolaganje niti ih možemo ikako dobiti. Zato propadaju tolike 
osnove, dapače do osnova uopće ne dolazimo. Ali Bog ne pozna 
nikakve zapreke, On znade duljinu ili kratkoću našega života. On 
znade, što mi možemo, i kako, i uz koja sredstva, i u kolikom vre- 
menu. On uopće ne treba sredstava, nego može i bez njih preko 
nas izvesti sve, pa i najveće i najdalekosežnije osnove. Ovo može 
Bog dapače htjeti, da se tako očituje njegovo djelo, mudrost i 
dobrota i svemogućnost njegove Providnosti. Što je za nas zapreka, 
a 7 ne za Providnost Božju biti razlog, da izvede neko veliko 

: jelo. 
Moglo bi se komu činiti, da se Providnost Božja ne može 
složiti s našom slobodom. Ako smo slobodni, možemo se oduprijeti 
Božjemu vodstvu te tako osujetiti Božje osnove. Za naše je osnove 

dakako sloboda onih, koje bismo htjeli dovesti do neke svrhe, 

čestoputa nepobijediva zapreka. Ipak mnogo puta i mi možemo 

predobiti nekoga, koji nam se prije protivio, da napokon drago- gr 
voljno ispuni našu volju. Neki imaju neobičnu moć nad voljama, te i 
mogu onda pobijediti, kada svi drugi uzalud nastoje, kako bi pre- 
dobili otpornu volju. Budući dakle da Bog u svakom pogledu ne- ; 
izmjerno nadmašuje svakoga čovjeka, mora da i u svojoj moći 
nad slobodnim voljama, Ako mi možemo katkada postići, da netko 
dragovoljno pristane uz nas, jamačno Bog može postići uvijek, 
Može dakle Bog sa sigurnošću unaprijed znati i odrediti, što će 
slobodna volja dragovoljno učiniti ili propustiti, a da ne uništava 
sve znade unaprijed, pa i svaki slobodni čin ili propust, te može 
skloniti: tako, da ne osujetimo njegovih osnova. Osim toga Bog 
sve znade unaprijed, pa i svaki slobodni čin ili propust, te može 
prema tome udesiti svoje osnove tako, te ne može nikada ništa 
odrediti, što bi se osujetilo, Božje sveznanje, kojemu je sve očito, 
i to od vijeka, omogućuje sklad između sigurnosti Božje Providnosti 
i naše slobode. Naša sloboda nije dakle nikakva zapreka za Pro- 
vidnost Božju. 

Isto vrijedi i za našu ograničenost, za našu sićušnost i za naše 
siromaštvo, Istina je, da smo maleni i siromašni. Iz toga slijedi, 
da oni koji su također siromašni, nemaju mnogo od nas očekivati, 
i da zato takvim siromasima možemo biti indiferentni. Oni, koji 


ne mogu od nas primiti, što bi željeli, neće nas lako ljubiti niti «<? 
nam iskazivati dobročinstava, Ali Bog je neizmjerno bogat te ne' I 
može od nas ništa niti trebati niti primiti, da bi nešto stekao, čega 

nema. Zato Bogu ne smeta naše siromaštvo, da nas ne bi ljubio 5 
i htio nam iskazivati svoja dobročinstva. Upravo obratno: zato, ' k 


jer smo siromasi, Bog nas ljubi i želi nas obogatiti svojim darovi- 
ma. Samo ovo Bog mora od nas tražiti, da primamo, što nam daje, 
i da priznajemo, da smo od njega primili. U tome stoji njegova 
slava, koju od nas traži. 

Tako ne nalazimo ni među Božjim ni među ljudskim svoj- 
stvima nijednoga, koje bi se protivilo Božjoj Providnosti, nego baš 
obratno. Promotrimo dakle drugu skupinu poteškoća, da vidimo, 
što one vrijede. 

H. DRUGA GLAVNA SKUPINA: neke činjenice, koje nam 
svjedoči iskustvo, a za koje se čini, da se ne mogu složiti s Pro- 
vidnošću Božjom. 

1. Vidimo, da se prirodni zakoni redovito ispunjavaju, Na . 
ovoj se stalnosti osnivaju svi nacrti za budućnost, kada se god 
stvaraju djela, koja bi imala trajno služiti, kaošto strojevi, mostovi, 
nasipi, kuće. Ova stalnost mogla bi se činiti, da je nespojiva sa 
slobodom, prema tome i s Providnošću. Mogao bi tkogod kazati, 
da se sve zbiva neumoljivom nuždom, a ne voljom nekoga slobod- 
nog bića. Nije teško riješiti ovaj prigovor protiv Providnosti Božje. | 

Prvo, treba primijetiti, da prirodni zakoni nemaju tolike stal- 
nosti, da ne bi bila moguća nikakva iznimka. Iznimke su moguće 


i događaju se. Nepobitno je dokazano, da su se zbila mnoga čudesa, 
Prema tome prirodni zakoni ne isključuju slobode, koja se očituje 
iznimkama, barem prema mišljenju onih, koji upravo iz stalnosti 
prirodnih zakon dokazuju, da nema slobode. Ali ne treba nam se 
pozivati na historijsku činjenicu, da su se zbila mnoga čudesa. 
Onaj prigovor možemo riješiti | na drugi način. Evo kako! 

Bog je mogao od vijeka udesiti sve, i nužno i slobodno, prema 
svojoj svrsi. Zato ne bi se njegovoj slobodi protivilo ni onda, kad 
bi prirodni zakoni doista bili tako stalni, te se nikad ne bi dogodila 
nikakva iznimka, nikakovo čudo. Možemo to slično zamišljati, kao- 
što ljudske zakone, koji ne isključuju slobode niti u zakonodavca 
niti u podložnika, makar se od njih nikad ne dozvolila iznimka, 
bilo dispenzom bilo privilegijem. Ako je istinita rečenica, da iznim- 
ka svjedoči slobodu, nije zato istinita i obrnuta rečenica, naime 
da sloboda svjedoči iznimku. 

2. Druga je činjenica, koju nam svjedoči iskustvo, a koja se, 
kako se čini, ne može složiti s Providnošću, ova: Jači izvodi svoje 
protiv slabijega. Vidimo, da uvijek pobijeđuje onaj, koji je barem 
u nekom pogledu nadmoćan. Uvijek vidimo, da odlučuju naravni 
čimbenici: fizička ili intelektualna nadmoć, kojoj je podređeno 
i materijalno bogatstvo kao sredstvo. Zato svi tražimo neki naravni 
razlog, zašto je jedan pobijedio, a drugi bio pobijeđen, 

Odgovaram slično, kaošto na prvu poteškoću. Prvo, nije istina, 
da svaki put pobijeđuje naravna nadmoć. Katkada se dogodi, da 
pobijedi i onaj, koji je u svakom naravnom pogledu slabiji od 
svoga protivnika. I takav je slučaj neko čudo. A drugo, što može- 
mo odgovoriti, jest ovo: Bog je od vijeka odredio prema svojoj 
svrsi, tko će biti jači, a tko slabiji. Nije zato Bog dao jačemu po- 
bjedu, jer je bio jači; nego mu je dao veću jakost, da pobijedi, 
A_ Bog je tako od vijeka slobodno odredio. Makar dakle uistinu 
uvijek jači pobijedio, ipak to ne bi se nikako protivilo slobodi. 

3, Mnogim najviše smeta činjenica, da u svijetu postoji ne 
samo dobro, nego i zlo; a jedno i drugo da je tako nejednako i 
nepravedno podijeljeno. Da ima Providnost, zla uopće, prema nji- 
hovu mišljenju, ne bi bilo, Barem moralo bi zlo i dobro biti praved- 
no podijeljeno. Očito je, tako misle, da se kod svega toga ne gleda 
na vrijednost i zaslugu, nego da vlada puki slučaj ili pravo jačega. 
Zli obično imaju ugodniji život nego li dobri i pošteni ljudi. Pa i 
zlo nije među zle ili krivce podijeljeno prema zasluzi ili krivnji. 
Manji krivci obično više trpe nego li veliki. Da ima Providnost, 
svega toga ne bi bilo. Na mnoge ovaj prigovor čini najjači dojam. 
Problem zla mnogo odvraća od vjere u Providnost Božju. 

O problemu zla raspravljao sam već u knjizi »Stvoritelj svije- 
ta«. (str, 112-121), a osobito prikazao sam svestrano nauku svetih 
Otaca i kršćanskih pisaca o svim pitanjima, koja se tiču problema 
zla, u knjizi »Providnost Božja«. Samo ću ukratko ovdje dati 
odgovor na ovu poteškoću ili poteškoće, tj. odgovoriti na pitanja. 

Prvo, zašto Bog nije razdijelio dobra ovoga svijeta među sve 
jednako, ili barem prema zaslugama? Nije li to protiv njegove 
Providnostil Nije, Bog je naime podijelio pojedincima razna dobra 
prema svrsi, koju je za njih od vijeka odredio, Raznim svrhama 
moraju odgovarati razna sredstva; a dobra, koja Bog podijeljuje, 
sredstva su za svrhu. To vrijedi ne samo za materijalna dobra 
i druga naravna, nego i za duhovna dobra, 

Sličan je odgovor i na drugo pitanje: Zašto postoji zlo? Ako 
zlo može služiti dobroj svrsi, koju je Bog odredio, onda se ne proti- 
vi Božjoj Providnosti. A da uistinu može služiti dobroj i najboljoj 
svrsi, to nam svjedoči i samo iskustvo. Bez dobroga odgoja nema 
dobre budućnosti; a dobrog odgoja nema bez pregaranja i patnja, 
bez muke i žrtve. Ovo je zlo dakako prirodno zlo, o kojem ne 
ovisi dobrota ili zloća čovjekova; tj. čovjek nije zato ili poradi 
toga zao, što ga je zadesilo ovo zlo. Siromaštvo, neznanje, bolest, 
prezir, neuspjeh i razne druge neugodne stvari ne čine dotičnoga 
zlim; kaošto nije ni onaj hvale vrijedan, koji nema ništa podnositi. 
Isus je bio neizmjerno svet, i kad je visio na križu; a Juda je bio 
odvratan izdajnik, i kad je visio na drvetu. Slično fizičko zlo bilo 
je kod Isusa združeno s najvećom moralnom dobrotom, neizmjer- 
nom svetošću; a kod Jude s najvećom moralnom zloćom, s najgreš- 
nijim izdajstvom. Isusovo fizičko zlo, njegova smrt na križu, služilo 
je najboljoj svrsi: njome je Isus otkupio svijet i dao Bogu zadovolj- 
štinu za naše grijehe i zaslužio nam sve milosti. Ali i Judino iz- 
dajstvo služilo je najboljoj svrsi, istoj, kaošto Isusova smrt na 
.križu. Bog je htio spasiti svijet Isusovom smrću i Judinim izdaj- 
stvom. Ali Judino izdajstvo nije služilo ovoj Božjoj svrsi time, 
što je bilo grijeh, nego samo time, što je tako Isus došao u ruke 
svojih neprijatelja. Judino izdajstvo bilo je djelo, koje je imalo 
dvije strane: moralnu i fizičku, U mroalnom pogledu bilo je grijeh; 
a u fizičkom pogledu bilo je nešto, što je služilo za to, da nekoga 
čovjeka izruči u vlast nekoga drugoga. Ukoliko je bilo grijeh, nije 
moglo služiti Božjoj svrsi, jer Bog ne može htjeti grijeh kao takav. 
Ali ukoliko je bilo nešto, što je služilo za to, da Isus dođe u ruke 
svojih neprijatelja, moglo je služiti Božjoj svrsi, da naime Isus 
umre za nas na križu. Slično i grijeh Svetog Petra, kad je zatajio 
Isusa. Riječi, kojima je Petar zatajio Gospodina, imale su dvije 
strane. Bile su grijeh, jer su se protivile Božjoj zapovijedi, koja 
veli, da moramo Gospodina priznati pred ljudima, a ne zatajiti ga. 
Ali one su riječi odavale i veliku slaboću Petrovu, a time su slu- 
žile za to, da ga ponize. Ukoliko su dakle one riječi bile grijeh, 
nijesu mogle služiti Božjoj svrsi; ali ukoliko su odavale Petrovu 
slaboću, služile su Božjoj volji, koja je htjela Petra poniziti, da 
se ne bi više držao boljim od drugih i uznosio se nad druge. 

Što vrijedi za ova dva slučaja, to vrijedi i posve općenito, 
Bog može zlo htjeti samo poradi dobra s kojim je povezano. A 
svako je zlo nužno povezano s nekim dobrom, jer ništa ne može 
biti samo zloća. Zloća je naime samo manjak, a manjak ne može 

imati ono, što uopće ne postoji. Samo je ovo čestoputa teško, a 
katkada i nerješivo pitanje, koje je ono dobro, što neko biće ima 
uz svoju manjkavost; a osobito, čemu ono dobro može služiti. A 
najteže možemo znati, koje određeno dobro imao je na pameti Bog, 
kad je ono zlo djelo pripustio, Očito je, da ovo dobro može biti 
ili nešto, što služi dotičnomu, kaošto grijeh Svetog Petra njemu 
samomu za poniženje. Ali može služiti i nekomu drugomu, bilo po- 
jedincu bilo većoj ili manjoj zajednici, pa i čitavomu ljudskomu 
rodu i čitavomu svijetu. A napokon može biti nešto, što služi opće- 
nitomu redu, koji je Bog od vijeka ustanovio u svojoj Providnosti. 

Jer ne možemo odrediti ono dobro, porađi kojega je Bog pri- 
pustio neko zlo, zato nam se čini, kao da nema pravoga rješenja 
problema zla, tj. pitanja, zašto Bog pripušta zlo u svijetu? Ali 
općeniti je odgovor jasan: Samo poradi nekoga dobra Bog pripušta 
zlo. Sigurno znademo, da Bog nama dobro želi. Sigurno je i to, 
da ćemo biti jednoć u vječnosti neizrecivo sretni, ako u ovome 
životu ispunjavamo Božju volju, Ovo je dakle dovoljno i nužno 
za to, da postignemo najljepšu svrhu, koju nam je Bog dao. A 
odrediti u svakom pojedinom slučaju, koju posebnu svrhu ima 
Bog, nije niti nužno, niti bi uvijek bilo korisno znati, dapače moglo 
bi i škoditi. Sveti Oci Boga ispoređuju s dobrim i mudrim ocem ili 
lječnikom, Dijete ne može određivati, kako će otac s njime postu- 
pati; niti može od njega tražiti račun, zašto s njime tako postupa. 
Slično i bolesnik ne može tražiti od lječnika, da mu kaže, zašto 
se služi ovim ili onim lijekom, nego se mora uzdati u njegovu do- 
brotu i vještinu. Tako ne možemo zahfijevati ni od Boga, da nam 
oda sve tajne, zašto postupa na ovaj ili onaj način. Niti onih tajna, 
koje se tiču nas samih, ne treba đa nam očituje. A osobito ne onih, 
koje se tiču drugih. Odgovor, koji je dobio Sv. Petar, kad je pitao 
za Svetog Ivana, kako će umrijeti, dobit ćemo i mi (Ivan 21, 22): 
»Što se ovo tebe tiče? Ti hodi za mnoml« 


ZAKLJUČAK: NE SUDBINA, NEGO PROVIDNOST! 


Iz svega, što smo ustanovili, slijedi, da smo doista tako sret- 
ni, da stojimo pod neizmjerno mudrom i dobrostivom i svemogu- 
ćom upravom Providnosti Božje, kako pojedinci, tako i male i 
velike i najveće zajednice, obitelji, narodi i države i čitav ljudski 
rod, pa i čitav svijet. Ali Bog nam neće da odgovara na naša znati- 
željna pitanja, On traži od nas na ovome svijetu bezuvjetno po- 
uzdanje. On traži, pa i zaslužuje, da iz dubine srca svoga kažemo 
(Ps. 72, 28): »Za me je dobro, držati se Boga«, i opet (Ps. 22, 1): 
»Gospod me vodi, i ništa mi neće uzmanjkati«, 

Izvor je mira i sreće na ovome svijetu, pa i put vječnoj sreći, 
prepustiti se potpunoma Providnosti Božjoj, neka slobodno uprav- 
lja nama i svim onima, kojima želimo dobro i najbolje. 


Franjo Šanc D. 1. 

